Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Ministarstva komunikacija i prometa Bosne i Hercegovine, raspisuje

**INTERNI OGLAS**

**za popunjavanje radnih mjesta državnih službenika**

**u Ministarstvu komunikacija i prometa Bosne i Hercegovine**

**1/01 Pomoćnik ministra u Sektoru za promet**

**1/02 Šef Odsjeka za cestovni i željeznički promet**

**1/03 Pomoćnik ministra** u **Sektoru za pravne i finansijske poslove**

SEKTOR ZA PROMET

**1/01 Pomoćnik ministra u Sektoru za promet**

**Opis poslova i radnih zadataka**: Rukovodi Sektorom i odgovoran je za zapošljavanje ljudskih potencijala; Koordinira rad unutrašnjih organizacionih jedinica; Osigurava zakonito, efikasno, transparentno i ekonomično izvršavanje poslova i zadataka; Predlaže poduzimanje mjera za rješavanje pitanja iz djelokruga Sektora; Učestvuje u izradi zakonskih i podzakonskih akata vezanih za završavanje poslova i zadataka iz djelokruga Sektora; Razvija saradnju i učestvuje u zajedničkim aktivnostima unutar Sektora Ministarstva; Rukovodi aktivnostima na izradi godišnjeg i periodičnih programa rada Sektora i odgovara za njegovo izvršenje; Inicira kontakte, razvija i jača saradnju sa državnim, entitetskim i Brčko distrikt nadležnim institucijama; Razvija saradnju sa zemljama regije na razmjeni zajedničkih iskustava u vezi sa EU legislativnim procesima, prikuplja ''dobru praksu i iskustva'' i informiše zainteresirane subjekte; Obavlja i druge poslove koje mu odredi ministar i zamjenik ministra.

**Posebni uslovi:** Saobraćajni, građevinski ili ekonomski fakultet (VII/1); najmanje 5 godina radnog iskustva u struci; položen stručni ispit.

**Status:** rukovodeći državni službenik – pomoćnik ministra.

**Broj izvršilaca:** jedan (1)

**Mjesto rada:** Sarajevo

Odsjek za cestovni i željeznički promet

**1/02 Šef Odsjeka za cestovni i željeznički promet**

**Opis poslova i radnih zadataka**: Rukovodi Odsjekom i osigurava zakonito, blagovremeno, ekonomično i efikasno izvršenje poslova; Raspoređuje poslove i zadatke unutar Odsjeka te prati efikasnost njihovog izvršavanja; Učestvuje u izradi upravnih i drugih akata vezanih za izvršavanje poslova iz djelokruga Odsjeka; Rukovodi aktivnostima na izradi godišnjeg i periodičnih programa rada Odsjeka i odgovara za njegovo izvršenje; Pokreće inicijative u cilju unaprijeđenja rada unutar Sektora i Ministarstva, te na planu jačanja saradnje sa državnim, entitetskim i Brčko distrikt institucijama; Pruža stručnu pomoć u procesu usklađivanja pravnog sistema tijelima Vijeća ministara, Vlada entiteta i drugim tijelima državne uprave; Obavlja i druge poslove koje mu odredi pomoćnik ministra.

**Posebni uslovi:** Saobraćajni ili građevinski fakultet (VII/1 stepen); najmanje 4 godine radnog iskustva u struci; položen stručni ispit.

**Status:** državni službenik – šef unutrašnje organizacione jedinice.

**Broj izvršilaca:** jedan (1)

**Mjesto rada:** Sarajevo

SEKTOR ZA PRAVNE I FINANSIJSKE POSLOVE

**1/03 Pomoćnik ministra u Sektoru za pravne i finansijske poslove**

**Opis poslova i radnih zadataka**: Rukovodi Sektorom i odgovoran je za zapošljavanje ljudskih potencijala, kao i za korištenje finansijskih i materijalnih resursa Sektora; Koordinira rad unutrašnjih organizacionih jedinica; Osigurava zakonito, efikasno, transparentno i ekonomično izvršavanje poslova i zadataka; Rukovodi procesom izrade finansijskog plana Ministarstva i odgovara za njegovo izvršenje; Predlaže poduzimanje mjera za rješavanje pitanja iz djelokruga Sektora; Učestvuje u izradi zakonskih i podzakonskih akata, vezanih za izvršavanje poslova iz djelokruga Sektora, obavlja i druge poslove koje mu odredi ministar i zamjenik ministra.

**Posebni uslovi:** Pravni ili Ekonomski fakultet (VII/1 stepen); najmanje 5 godina radnog iskustva u struci; položen stručni ispit.

**Status:** rukovodeći državni službenik – pomoćnik ministra

**Broj izvršilaca:** jedan (1)

**Mjesto rada:** Sarajevo

***Na ovaj oglas mogu se prijaviti samo osobe zaposlene kao državni službenici u Ministarstvu komunikacija i prometa Bosne i Hercegovine.***

***Napomena za kandidate:***

* Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o konkursnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste konkursnih procedura“.
* Za provođenje konkursne procedure po ovom oglasu formirat će se jedna (1) Komisija za izbor.
* Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

***Priprema dokumentacije*:**

**Skreće se pažnja kandidatima** da su potrebnu dokumentaciju na oglas dužni dostaviti u skladu sa [Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/ Napomena za kandidate/ Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

***Potrebni dokumenti:***

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI).

**II Svojeručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do **26.05.2023. godine** putem poštanske službe preporučenom pošiljkom na adresu:

**Ministarstvo komunikacija i prometa Bosne i Hercegovine**

**„Interni oglas za popunjavanje** **radnih mjesta državnih službenika u** **Ministarstvu komunikacija i prometa Bosne i Hercegovine“**

**Trg Bosne i Hercegovine 1/IV, 71000 Sarajevo**

Ispunjavanje uslova utvrđenih ovim oglasom računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.